Flyvestation Aalborg havde en helt særlig afgang fredag formiddag. Et enormt ukrainsk fly lettede for at tage turen mod Thule i Grønland. Her skal flyet hjælpe det danske forsvar med en række opgaver: - De hjælper os med at løfte den øgede godsmængde, som der er behov for i forhold til at forsyne danske styrker, siriuspatruljen, Station Nord og de etablissementer vi har på Grønland, siger Morten Jensen, der er presseofficer på Aalborg Flyvestation. Det ukrainske luftvåben har hjulpet det danske flyvevåben op til flere gange tidligere med hjælp på Station Nord, og denne gang er det meningen, at det ukrainske fly skal have base i Thule og flyve derfra med forsyningerne.
Et ukrainsk fly lettede i dag fra Aalborg Flyvestation mod Thulebasen i Grønland, her skal flyet hjælpe med at fragte ekstra ressourcer.